CELEX: 32012D0821
Language: lv
Date: 2012-12-19 00:00:00
Title: 2012/821/ES, Euratom: Komisijas Īstenošanas lēmums ( 2012. gada 19. decembris ), ar kuru groza Lēmumu 90/177/Euratom, EEK, ar ko Beļģijai atļauj neņemt vērā noteiktas darījumu kategorijas un izmantot noteiktas aptuvenas aplēses PVN pašu resursu bāzes aprēķinam (izziņots ar dokumenta numuru C(2012) 9568)

21.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 352/64
            
         KOMISIJAS ĪSTENOŠANAS LĒMUMS
   (2012. gada 19. decembris),
   ar kuru groza Lēmumu 90/177/Euratom, EEK, ar ko Beļģijai atļauj neņemt vērā noteiktas darījumu kategorijas un izmantot noteiktas aptuvenas aplēses PVN pašu resursu bāzes aprēķinam
   (izziņots ar dokumenta numuru C(2012) 9568)
   (Autentisks ir tikai teksts holandiešu un franču valodā)
   (2012/821/ES, Euratom)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Atomenerģijas kopienas dibināšanas līgumu,
   ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 13. pantu,
   tā kā:
   
               (1)
            
            
               Saskaņā ar 370. pantu Padomes 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu (2) dalībvalstis, kuras 1978. gada 1. janvārī uzlika nodokli X pielikuma A daļā minētajiem darījumiem, drīkst turpināt uzlikt šiem darījumiem nodokli; šie darījumi ir jāņem vērā PVN resursu bāzes noteikšanai.
            
         
               (2)
            
            
               Saskaņā ar 371. pantu Direktīvā 2006/112/EK dalībvalstis, kuras 1978. gada 1. janvārī atbrīvoja no nodokļa X pielikuma B daļā minētos darījumus, drīkst turpināt atbrīvot šos darījumus saskaņā ar nosacījumiem, kuri tajā dienā bija spēkā attiecīgajā dalībvalstī; šie darījumi ir jāņem vērā PVN resursu bāzes noteikšanai.
            
         
               (3)
            
            
               No 2011. gada 1. janvāra Beļģija apliek ar nodokli zem ēkas esošās zemes piegādi (pirms šīs ēkas, uz kuru attiecas PVN, pirmreizējas izmantošanas), kas minēta Direktīvas 2006/112/EK 12. panta 1. punkta a) apakšpunktā; šajā saistībā piešķirtā atļauja būtu jāatceļ no šā datuma.
            
         
               (4)
            
            
               No 2012. gada 1. janvāra Beļģija ar nodokli apliek notāru un tiesas izpildītāju pakalpojumu sniegšanu; šajā saistībā piešķirtā atļauja būtu jāatceļ no šā datuma.
            
         
               (5)
            
            
               Komisija attiecībā uz Beļģiju, pamatojoties uz Regulu (EEK, Euratom) Nr. 1553/89, pieņēma Lēmumu 90/177/Euratom, EEK (3), ar ko Beļģijai no 1989. gada atļauj neņemt vērā noteiktas darījumu kategorijas un izmantot noteiktas aptuvenas aplēses PVN pašu resursu bāzes aprēķinam.
            
         
               (6)
            
            
               Komisija lūdza Beļģiju pārbaudīt, vai šādas Beļģijai piešķirtās atļaujas bez skaidri noteikta laika ierobežojuma vēl ir nepieciešamas, un to apstiprināt Komisijai; Beļģija apstiprināja, ka šo abu atļauju piemērošanas joma ir jāgroza.
            
         
               (7)
            
            
               Šajā lēmumā paredzētie pasākumi ir saskaņā ar Padomdevējas komitejas par pašu resursiem atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 90/177/Euratom, EEK 2. pantu groza šādi.
   
               1.
            
            
               Panta 2. punktu aizstāj ar šādu:
               
                           “2.
                        
                        
                           Juristu pakalpojumu sniegšana, ciktāl tie nav pakalpojumi, kas minēti Otrās direktīvas 67/228/EEK B pielikumā (F pielikuma bijušais 2. punkts).”
                        
                     
         
               2.
            
            
               Panta 4. punktu aizstāj ar šādu:
               
                           “4.
                        
                        
                           Apbūves zemes piegāde, kas minēta Sestās direktīvas 77/388/EEK 4. panta 3. punktā (F pielikuma bijušais 16. punkts).”
                        
                     
         2. pants
   Šis lēmums ir adresēts Beļģijas Karalistei.
   
      Briselē, 2012. gada 19. decembrī
      
         
            Komisijas vārdā –
         
            Komisijas loceklis
         
         Janusz LEWANDOWSKI
      
   
   
      (1)  OV L 155, 7.6.1989., 9. lpp.
   
      (2)  OV L 347, 11.12.2006., 1. lpp.
   
      (3)  OV L 99, 19.4.1990., 24. lpp.